શિવસેનાએ પાકિસ્તાનની જમીનને શાપિત ગણાવી છે. મુખપત્ર સામનામાં કહેવામાં આવ્યું છે કે અત્યાર સુધી ભારત માટે જે નેતાએ પાકિસ્તાન સાથે અંતર ઘટાડવાના પ્રયત્નો કર્યા છે તેનું રાજકીય કેરિયર અંધકારમય થઇ ગયું છે. સામનામાં ભાજપના વરિષ્ઠ નેતા લાલ કૃષ્ણ અડવાણી અને પૂર્વ વડાપ્રધાન અટલ બિહારી વાજપેયીનું ઉદાહરણ આપવામાં આવ્યું છે. લેખમાં લખવામાં આવ્યું છે કે ‘શ્રી લાલકૃષ્ણ અડવાણી ‘જિન્ના’ની કબર પર જઇને તેમના ગુણગાન કરી આવ્યા અને તેમનો રાજકીય ગ્રાફ નીચે સરકવા લાગ્યો અને આજે તે એકલતા અનુભવી રહ્યાં છે. વાજપેયીએ પાકિસ્તાન સાથે સંબંધ સુધારવા માટે મનથી ‘લાહોર બસ’ શરૂ કરવાથી માંડીને આગરામાં જનરલ મુશર્રફ સાથે મુલાકાત કરી પરંતુ ત્યારબાદ વાજપેયીના નેતૃત્વમાં ભાજપની સરકાર ફરી સત્તામાં ન આવી શકી. પાકિસ્તાનની ભૂમિ આ રીતે શાપિત છે.